Source: https://www.riigiteataja.ee/akt/423012020001
Timestamp: 2020-06-05 13:51:50+00:00
Document Index: 639416

Matched Legal Cases: ['§ 2', '§ 5', '§ 9', '§ 10', '§ 8', '§ 2', '§ 2', '§ 2', '§ 5']

Volituste andmine väärteomenetluses osalemiseks – Riigi Teataja
Volituste andmine väärteomenetluses osalemiseks
Volituste andmine väärteomenetluses osalemiseks - sisukord
§ 2 Ametikohtade loetelu
§ 5 Väärteomenetluses kogutavate isikuandmete töötleja
RT IV, 23.01.2020, 1
Vastu võetud 07.01.2020 nr 1
Määrus kehtestatakse väärteomenetluse seadustiku § 9 punkti 2, § 10 lõigete 1, 2 ja 3 ja haldusmenetluse seaduse § 8 lõike 2 alusel.
Määrusega kinnitatakse ametikoht, mida täitev ametnik on pädev osalema väärteomenetluses kohtuvälise menetlejana Saarde Vallavalitsuse nimel, ning kehtestatakse kohtuvälise menetleja ametniku tunnistuse vorm.
§ 2. Ametikohtade loetelu
(1) Saarde Vallavalitsuse kui kohtuvälise menetleja nimel on väärteomenetluses pädev osalema keskkonna- ja heakorraspetsialisti ametikohta täitev ametnik.
(2) Käesoleva paragrahvi lõikes 1 nimetatud ametikohta täitev ametnik on pädev teostama järelevalvet talle antud väärteo menetlemispädevuse piires, kui vallavalitsuse järelevalve teostamise õigus tuleneb seadusest.
(1) Anda käesoleva määruse § 2 lõikes 1 nimetatud ametikohta täitvale ametnikule tema pädevust tõendav kohtuvälise menetleja tunnistus.
(2) Kinnitada väärteomenetlust läbiviiva kohtuvälise menetleja ametniku tunnistuse vorm vastavalt määruse lisale 1.
Käesoleva määruse § 2 lõikes 1 nimetatud ametikohta täitev ametnik juhindub Saarde Vallavalitsuse nimel väärtegude menetlemisel justiitsministri 16. juuli 2008 määrusega nr 38 “Kohtuvälise menetluse menetlusdokumentide näidisvormide kehtestamine“ kinnitatud kohtuvälise menetluse menetlusdokumentide näidisvormidest.
§ 5. Väärteomenetluses kogutavate isikuandmete töötleja
Saarde Vallavalitsuse keskkonna- ja heakorraspetsialisti ametikohta täitval ametnikul on õigus töödelda Saarde Vallavalitsuse nimel väärteomenetluses kogutavaid isikuandmeid.
1) Saarde Vallavalitsuse 08. septembri 2008 määrus nr 1 „Loetelu ametikohtadest, mida täitev ametnik on pädev väärteomenetluses osalema kohtuväliseks menetlejaks oleva Saarde Vallavalitsuse nimel“;
2) Surju Vallavalitsuse 21. märtsi 2013 määrus nr 1 „Ametikohtade loetelu väärteomenetluses osalemiseks“ (RT IV, 28.03.2013, 57).